RESOLUCIÓN do 25 de agosto de 2009 pola que, unha vez ampliada a dotación orzamentaria, se procede á publicidade das novas subvencións concedidas ao abeiro da Orde do 28 de abril de 2008 modificada pola Orde do 9 de xaneiro de 2009 pola que se establecen as bases reguladoras para a concesión de subvencións a pequenas e medianas empresas galegas para apoiar as accións de implantación e certificación de modelos de xestión e a elaboración e verificación de memorias de responsabilidade social empresarial, así como para a selección de entidades colaboradoras que participarán na súa xestión, e se procede á súa convocatoria (procedemento IN514B).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 10/09/2009

O 15 de xullo de 2009 publicouse no DOG nº 137 a Resolución do 30 de xuño de 2009 pola que se procede á publicidade das subvencións concedidas ao abeiro da Orde do 28 de abril de 2008 modificada pola Orde do 9 de xaneiro de 2009.
Mediante a Orde do 23 de xullo de 2009 (DOG nº 153, do 6 de agosto) ampliouse a dotación orzamentaria da Orde do 28 de abril de 2008 modificada pola Orde do 9 de xaneiro de 2009.
Ampliada a dotación orzamentaria, o conselleiro de Economía e Industria, con data do 12 de agosto de 2009, ditou nova resolución das subvencións concedidas ao abeiro da Orde do 28 de abril de 2008 modificada pola Orde do 9 de xaneiro de 2009 pola que se establecen as bases reguladoras para a concesión de subvencións a pequenas e medianas empresas galegas para apoiar as accións de implantación e certificación de modelos de xestión e a elaboración e verificación de memorias de responsabilidade social empresarial, así como para a selección de entidades colaboradoras que participarán na súa xestión.
O artigo 12 da Orde do 28 de abril de 2008 dispón nos seus parágrafos 4º e 5º o seguinte: «A resolución de concesión notificarase ás entidades colaboradoras mediante medio electrónico, especificándose as empresas beneficiarias, os proxectos obxecto da axuda, as cantidades concedidas e a finalidade das axudas. Así mesmo, as notificacións das resolucións denegatorias realizaranse do mesmo xeito, especificándose as empresas, os proxectos e os motivos de denegación das axudas.
Publicaranse no Diario Oficial de Galicia e na web da Consellería de Economía e Industria as empresas beneficiarias, as cantidades concedidas e a finalidade das axudas».
O artigo 11 da Orde do 28 de abril de 2008 dispón nos seus parágrafos 1 e 2 o seguinte: «O criterio que a Consellería de Economía e Industria adoptará na concesión das subvencións efectuarase respectando a data e hora da súa entrada no Rexistro Telemático da Xunta de Galicia, sen comparación con outras solicitudes e ata o esgotamento do crédito dispoñible, e sempre que se cumpran os requisitos establecidos nestas bases.
O resto das solicitudes quedarán en reserva para seren atendidas co crédito dispoñible que quedase libre, de se producir algunha renuncia ou modificación nos proxectos inicialmente subvencionados, sempre e cando o beneficiario notifique, a través da entidade colaboradora, ante a Secretaría Xeral a dita renuncia ou modificación antes do 13 de novembro de 2009, presentándoa no Rexistro Telemático da Xunta de Galicia mediante a aplicación informática Internet Express».
Segundo o establecido no parágrafo 6º do artigo 11 da Orde do 28 de abril de 2008 infórmase e publícase que o crédito da orde, unha vez ampliada a dotación orzamentaria, se esgotou o día 8 de maio de 2009 ás 18.22 h, quedando as solitudes que entraron por Rexistro Telemático con posterioridade á dita data en lista de espera.
Na súa virtude,
RESOLVO:
1. Ordenar a publicación, no Diario Oficial de Galicia, da relación de beneficiarios de subvencións que figura no anexo a esta resolución con cargo á partida orzamentaria 44.01.741A.770.0 dos orzamentos da Consellería de Economía e Industria para a anualidade 2009.
Todos os beneficiarios que se recollen no anexo poderán obter información detallada da súa resolución a través da entidade colaboradora que deberá acceder:
A) A través da aplicación informática e-Sinxelo dispoñible na páxina web da Consellería de Economía e Industria, no enderezo: https://www.xunta.es:444/aplicssl2/esinxelo2/login.do?action=entrada.
b) A través do taboleiro electrónico dispoñible na páxina web da Consellería de Economía e Industria, no enderezo:
http://www.xunta.es/apps/axudas/login.do?cod_cons=IN&cod_proc=514B
Os solicitantes que non aparecen no devandito anexo deberán entender que non lles foi concedida a subvención e serán notificados a través das entidades colaboradoras mediante medio electrónico, segundo o establecido nos paragrafos 4º e 5º do artigo 12 da Orde do 28 de abril de 2008.
O acceso mediante medio electrónico da información dos expedientes pódese facer tamén a través:
a) Do enderezo da internet http:/www.conselleriaiei.org, seleccionando a Oficina Virtual, e Histórico de axudas para, a seguir, acceder á aplicación e-Sinxelo, e dentro desta escoller «Acceso á aplicación...».
Para o acceso ao contido de e-Sinxelo, cada entidade colaboradora deberá introducir o usuario (o CIF da entidade colaboradora) e a contrasinal que é o código electrónico existente na parte superior dereita da primeira folla da súa solicitude, o que garante a privacidade do acceso á información.
b) Do enderezo da internet http:/www.conselleriaiei.org, seleccionando a Oficina Virtual e Histórico de axudas para, a seguir, acceder á aplicación Internet Expres, e dentro desta, escoller o procedemento IN514B e taboleiro electrónico.
Para o acceso ao contido do taboleiro electrónico, cada entidade colaboradora deberá introducir o código electrónico existente na parte superior dereita da primeira folla da súa solicitude, o que garante a privacidade do acceso á información.
2. En caso de dúbida, dificultades técnicas ou necesidade de máis información, poderánse dirixirse á Secretaría Xeral da Consellería de Economía e Industria, a través dos teléfonos 881 99 93 75 ou 881 99 91 17, do número de fax 881 99 93 84 ou do enderezo de correo electrónico axudas@promocionindustrial.eu.
Santiago de Compostela, 25 de agosto de 2009.
P.D. (Orden 30-4-2009, DOG nº 87, do 6 de maio)
José Riesgo Boluda
Secretario xeral da Conselleíra de Economía
e Industria
Ver referencia pdf "17800D008P010.PDF"